Γιάννης Κώτσιρας

Ο Γιάννης Κώτσιρας (16 Δεκεμβρίου 1992, Μεγαλόπολη) είναι Έλληνας επαγγελματίας διεθνής ποδοσφαιριστής, ο οποίος αγωνίζεται ως δεξιός πλάγιος αμυντικός για τον Παναθηναϊκό.

Σταδιοδρομία σε συλλόγους 
Η πρώτη του ομάδα ήταν η Δόξα Μεγαλόπολης, η ομάδα της πατρίδας του, και στη συνέχεια ακολούθησε η μετακίνηση του στον ΑΟ Φαλαισίας, με τις οποίες αγωνίστηκε στις τοπικές κατηγορίες.

Την 1η Ιουλίου 2014, υπέγραψε συμβόλαιο με τον Παναρκαδικό στη Γ΄ Εθνική.

Την 1η Ιουλίου 2016, εντάχθηκε στον Αστέρα Τρίπολης.

Στις 17 Ιουνίου 2021, υπέγραψε τριετές συμβόλαιο με τον Παναθηναϊκό.

Διεθνής σταδιοδρομία 
Κλήθηκε για πρώτη φορά στην Εθνική Ελλάδας, από τον προπονητή Άγγελο Αναστασιάδη, για τον φιλικό αγώνα εναντίον της Τουρκίας στις 30 Μαΐου 2019, στον οποίο έκανε την πρώτη του συμμετοχή, μπαίνοντας ως αλλαγή στο 73ο λεπτό, στη θέση του Χάρη Μαυρία.

Προσωπική ζωή 
Έχει πάρει πτυχίο στη Διοίκηση Επιχειρήσεων από το Πανεπιστήμιο Πατρών.

Παραπομπές

Εξωτερικοί σύνδεσμοι 
 Προφίλ στο Transfermarkt.com

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ελλάδος
Ποδοσφαιριστές Παναρκαδικού Α.Ο.
Ποδοσφαιριστές Γ΄ Εθνικής Ελλάδας
Ποδοσφαιριστές Αστέρα Τρίπολης
Ποδοσφαιριστές Σούπερ Λιγκ Ελλάδας
Ποδοσφαιριστές Παναθηναϊκού